### Bestyrelsesmøde i AB Sønderhus,

### torsdag, den 11. september 2014 i fællesrummet, nr.9

**Deltagere: Anders, nr. 9,4th., Britta, nr.5,4., Maja, nr.9, 3, samt suppleant: Charlotte, nr.3, 4. tv**

**Ikke tilstede: Bo, nr.5, 5. tv. og ”føl” Lone, nr.3, 3. tv.**

**Referent: Britta**

**Referat:**

1. **Godkendelse af dagsorden**

Dagsordenen blev godkendt.

1. **Godkendelse af referat fra sidste møde – og underskrift**

Referatet fra sidste møde blev godkendt og underskrevet.

1. **Nyt fra altanudvalget**

Kontech rykkes for en kommunal godkendelse af projektet.

1. **Opgradering af rum i kælderen, nr.9 – 5.og sidste runde. Revner og lamper?**

* Lamperne og billederne er kommet op.
* Alt el virker (bortset fra en lampe over køkkenbordet). Elektrikker kontaktes.
* Bo har givet tilsagn om, at revnerne i gulvet udbedres.
* Begge døre i fællesrummet sikres med nøgle (Anders) og der vil være tre nøgleansvarlige (Maja, Britta og Charlotte).
* Der skal stadig indkøbes et par småting i IKEA (klapstole, bestik/stel m.m.) - Lone kontaktes.
* Rummet indvies med en housewarming-brunch, den lørdag, den 1.november 2014, hvor alle beboere fra AB Sønderhus inviteres. Festudvalget og Britta står for planlægningen. Mere info. følger.
* Ordensreglerne for anvendelse af rummet placeres på vores hjemmeside & link på facebook (Britta).

1. **Evaluering af gårdfesten**

Gårdfesten forløb perfekt. En stor tak til festudvalget! 2015 skal der der afprøves en ny

madleverandør.

1. **Nyt fra gårdudvalget**

* Ny administrator er indsat og div. dokumenter og bilag er overleveret.
* Opslagstavlen i porten bruges fremadrettet til ophæng af referat og info vedr. gårdlauget.
* Tvist omkring diverse regninger fra 2012:

Regning i forb. med kikkertundersøgelse og strømpeforing ( i forb. med fælles afløb i gården) var iht. kommunale bestemmelser berettiget (der foreligger en mail fra kommunen).

Mht. regningen i forb. med låseomlægningen blev der indgået et kompromis. AB Sønderhus tilbagebetaler 18.236, 88 kr. til gårdlauget. Regningen i forb. med vinduet i gårdtoilettet (5.206 kr.) dækkes af AB Sønderhus.

I alt tilbagebetales 23.442, 88,- kr til gårdlauget.Dermed er denn sag lukket.

* Fælles gårddag blev aflyst grundet manglende opbakning. Det blev besluttet at flytte den 2015. Der blev afholdt ekstraordinær generalforamling i gårdlauget , den 31.august 2014, hvor der blev besluttet en vedtægtændring mht. revisor (således, at det er op til generalforsamlingen, om revisor skal være statsautoriseret eller registreret)
* Der arbejdes med at udarbejde nye ordensregler til fælles gården.
* Det kører lidt trægt med at få gang i de gode tiltag (diverse udvalg med mere).
* Mht. affaldsafhentning, der for tiden sker tre gange ugentligt i stedet for to gange kontakter Britta endnu engang Københavns Kommune i denne sag (hvilke dage kommer renovationen, klokkeslet, er beholderne overfyldte eller ej m.m.).
* Ansvarsplaceringen i forb. med trampolin skal undersøges nærmere.
* Storskrald fra BACH-gruppens ejendom placeres i deres mellemgang.
* Næste møde i gårdlauget er den 5.november 2014

1. **Hvad gør vi ved vores støjende naboer?**

Britta sender en mail til Frederik fra BACH-gruppen. Vi vil gerne vide, hvilke konsekvenser vores klager (ofte med billeddokumentation) har for beboerne.

Derudover skal der foreslåes afholdelse af et dialogmøde med alle beboere, hvor alle beboere indkaldes. Britta beder ligeledes om at få kontaktoplysninger fra BACH-gruppen ,udover fastnet-nummeret til kontoret i København, så vi kan ringe til dem, når vi føler os generet af larm og støjgener.

1. **Ekstra isolering**

Der er blevet rettet henvendelse til bestyrelsen fra en beboer,der bor i stuen og som ønsker at varme-isolere gulvene. Beboeren er velkommen at isolere for egen regning, hvis ikke dette forringer bygningens almene tilstand. Sker isoleringen via kælderen, skal han kontakte de beboere, der har kælderrum under hans lejlighed, og den eksisterende isolering efterlades i samme stand som nu.

1. **Vand i kælderen igen igen – Nye pumpehuller etableres, vandsvabere indkøbes.**

I forbindelse med den seneste oversvømmelse af vores kældre skal der rettes et stort TAK til det velfungerende beredskab, der rykkede ud tidligt om morgenen og gik i gang med at pumpe, stille affugtere op med mere (Allan, Theis og Bo).

Fremadrettet skal der etableres flere pumpehuller. Anders tager affære og der skal indkøbes to store svabere (Maja).

1. **Eventuelt**

* **Venteliste**

Bestyrelsen ønsker ikke en ”tvungen” venteliste, men mener, at der er sælgerens ret til frit at bestemme, hvem lejligheden skal sælges til.

Beboere, der ønsker at sælge deres andel og ikke selv har besluttet sig for en bestemt køber bør orientere AB Sønderhus andelshavere om salget (hjemmeside/facebook/opslag), så de har mulighed for at byde ind. Det er særligt i forb. med de sammenlagte lejligheder. Det er hensigtsmæssigt i god tid at afklare en given finansering med sin bank.

* **Poletter**

Anders sørger for, at der skaffes flere vaskepoletter, da poletter til tørretumbleren udgår og der nu blot anvendes én slags.

Referatet godkendt den:

Anders Madsen Maja Krarup Bo Almlev

formand næstformand 2.suppleant

Charlotte Stigaard Vinge Britta Detlefsen

1.suppleant sekretær